અસલમાં આ વિશે આપણે હજુ અંધારામાં છીએ, કેમ કે માની લેવામાં આવે કે, યંગસ્ટર આઝકાલ વધુ બીઝી બન્યા હોવાથી તેમના ફ્રેન્ડ સર્કલની નજીક રહેવા ફેસબૂક કે ટ્વીટરનો ઉપયોગ કરી રહ્યા છે, પરંતુ ફેસબૂકના વધુ પડતા ઉપયોગને કારણે આજે હાલત તે આવીને ઊભી રહી છે કે, ૮ થી ૯ વર્ષનાં બાળકોથી લઈ કિશોરો સુધી તેનો બિન્દાસ્ત અને બેફામ, બેલગામ ઉપયોગ કરી રહ્યા છે અને કેટલીકવાર તેઓ તેનો તે પ્રકારે મિસયુઝ કરે છે કે, જેને લીધે તેમના જ કોઈ મિત્રની જિંદગી મુશ્કેલ બની જાય છે અને આવું કામ કેટલીકવાર બદલો લેવા, કોઈને પીડા પહોંચાડવા કે કોઈને ધમકી આપવા કે કોઈ પાસેથી કોઈ કામ કઢાવવા કે પછી કોઈને બ્લેકમેઈલ કરવા પણ કરાય છે અને તેનો ભોગ છોકરીઓ કે યુવતીઓ જ નહીં, પરંતુ નાની ઉંમરનાં બાળકો પણ બની રહ્યા છે તે આપણી ભારે કમનસીબી છે.